
O Volapükaflens Löfik ! 


Sedob valikanes olas hitüpaglidis ladöfik. e spelob. das olifädols vakenis 
süperik. 


Spikoy anu mödo dö balät Yuropik. Ünü brefüp sit nulik monik ovobädon in 
läns anik Yuropa. Atos sinifos. das okanoy. plä mon netik. labön moni bevünetik. 
kelos ofasilükos remi e seli canas bevü nets difik. Binon step nog bal lü klubam 
Yuropik. Tikamagot at binon vemo gudik. Ab läns anik no baicedons ko on. E 
tuvedolsös bali länas at. Si! veratikols. Binon Linglän. kel ün tim at no vilon 
dasumön valuti somik. Do fino edasumon metis. gramis e liätis. vilon stebedön 
lunikumo büä odasumon eli euro. Ba si. ba no. kin sevon osi ? Mebos obi dö pük 
bevünetik. 


Din bal. too. binon fümik. No vilon dasumön püki mekavik. e låns votik 
Yuropa baicedons in tef at. Läns Yuropik gebonsöd pükis oka valemo. e ven vilons 
tedön ko läns votik - gebonsöd Linglänapüki ! At binon jenöf adelik. 


Demü stad at, gebi kion olabons - li püks mekavik bevünetik ùn tumye? nulik 
okòmöl ? Püks somik tel. sevabo : Sperantapük ed el Interlingua ekomipons kuradiko 
ad dagetön rouli seimik calöfik. ab nenplöpo. Tats netik no vilons labön püki 
mekavik ad fasilükön tedi e kosädi bevünetikis. e klüliko ejonons cedi okik in tef at 
Fümo ekuradükons teoriko steifülis ad gudükumön kosädi bevünetik in valem. ab 
plago edunons u nemuiko. u nosi. Ba plöp gretikün äbinon flanaü Tsyinän fa 
Sperantapük bù degyels tel Els Interlingua e Sperantapük esteifülons bofiks ad 
pledòn rouli calöfik in noganükam Netas Pebalöl. ab nenplöpo. 


Ab püks at ya labons flani siik. Flan sogädik pükas at binon legudik. Samo 
kanoy kompenön in kongreds e kolköms bevünetiks e atos binos plòp gretik ito. Ab 
is binon miedükam dina. e sotefä suemoy plöpi at (kel binon plöp jenöfik). 
okotenükoy dö valikos tefü pük mekavik bevünetik. kela Volapük äbinon balid ad 
ziikön da vol lölik. 


Valikosi Gudikün Oles ed Olikanes i 

Ven sukoy vobodi, mutoy pabevüsagön. Ven dabinons plu ka bevüsagäbs bal, 
täno mutoy mätedön ko votikans. Klüliko mutoy dalabön xamis tefik, ab ma gased bal, 
steifädan benosekik pavälon ünü sekuns te kildeg pos nüköm ini bevüsagöp ! Steifädans 
anik no binons klotugiks; anikans no golädons konfido; anikans no gleipons nami 
votikana saido fimo; anikans no mekons logakontagi gudik; anikans igo no smililons. 
Ünü sekuns te kildeg, steifädan benosekik pevälon. Sekü atos, magäds primik binons 
veütiküns ! 

If vilol tikükön votikani äs oli it, primolös ad spikotön ko om ud of flenöfiko. 
Neflens no binons zesüdiks. Ced ola binon veütik ole, ab no skänolös votikani ko lanäl 
tumödik. Sekü atos, flenöf binon zesüdikün. Sagolös dinis, ko kels bevüspikäb ola 
kanon nen fikul baicedön. Gespik : si ! si! binon blöf, das ebemastol stipi at. 
Koedolös, das pösod votik spikon mödo it. If spikol tu mödo, pösod votik u 
pominiludon ud operon nitedi 











amagotis nu piano nüdugolös, ab koedolös, das ats 
jinons binön tikamagots bevüspikäba olik. Snatiko steifülolös ad vätälön lecedi 
votikana. Äs äsagom hiel <Sokrates> gretik, lärnoy mödikosi me spikots ko votikans. 
Ma om, ilärnom valikosi, kelosi esevom, de fon at. Kesenälolös cedis e desiris 
votikana. Mod teik ad gaenön vödafeiti binon : vitön oni. If no kanol baicedön ko 
bevüspikäb olik, tän baicedolös ad flenöfiko nebaicedön. If esökol konsälis valik at, e 
no eplöpol ad gaenön cedi atana, din nog bal binon veütikün : no perolöd flenöfi 
atana, e sevolöd, das ba ulärnonöv bosi de ol it ! 

Mens, mens - valöpo in dils valik vola, 

E valikans no seatons in hit gluta sola. 

Ab nitedälons mens mödikans dö ceds onas patiks, 
E mens at nendoto cedons, das ye binons snatiks. 
Smilobsös, si ! smilobsös ko mens in läns valik. 











Mödikans atanas binons pöfiks, votikans in stad liegik. 
Atans vilons dalabön moni, e nog monem pubon; 

Etans abi vilons libi, ab pöf te kujöron 

Nelibi tädik, tomik, jeikik jü dead fimik fino 

Du kotenäl skeapon e vised drenon ad logön valikosi so. 


LÄRNOD FOLDEGBALID - YELASÄSUNS 


Yel padilon ini yelasäsuns fol, sevabo: florüp, hitüp. fluküp e nifüp. Ün 
florüp, nat galikon se slip lunik oka. Bims pategons me bleds nulik. Böds kanitons 
valöpo. ed in gads vob paprimon zilo. Me plauds, jüps e cops glun pabevobon; 
binos tim ad sovön. 


Nu binobs zänodo ün hitüp. Ün del alik sol stralon vemöfikumo, ab feilan 
no labom livüpi ad takädön in jad. Mutom ninükön klopi dü tim, das stom 
binon gudik. Piano dels brefikumons e neits vedons ai koldülikums. Ya binobs 
ün fluküp. Binos tim ad klopön flukis e härbatis lätik. Vien koedon löpiovirön 
bledis de bims falölis. Täno nifüp kömon. Koldos valöpo. Flod e semikna nif 
mütons obis ad blibön in dom, du nolüdaovien lemufükon tuigis bimas. Koldos, 
binos stom badik ed ün säsun at dels jönik binons selediks. 


LÄRNOD FOLDEGTELID - SPOTS E (TIMA)MUADS 





No golol - li ko ob lü stadion aposzedelo ? Mät demü mast ojenon bevü 
futaglöpädakvips gudikün tel obas. 


Atos plitonöv obi vemo. Ün yun obik, ob it cfutaglöpädob mödiko, ab nu kotenob ad 
loegön glöpädön omis. 


Spot balik, keli plägob, binon tänit. At binon spot, kel pliton obi mu vemo. Plägob 
nog pledis votik, ab vemo neskiliko. 


Tefü ob binos ebo soik. Ab buükob nifüpaspotis, do is pöt pro ats binon pülik. 


Lio cedolöv - li, if golobsöv ün del jölid pos adel ad kompenön in tajedapled ? 
Tajedöp no binon fagik de dom obik. 


Okolkömobs odi us. Ya sis lunüp no elogob glöpädi Baskänik et. 


Vätälölo vali, jinos lü ob, das nos binon vönaoloveikum, plu jänälöl, plu bemagivöl, 
ka torakomip. Saidos ad logön torakomipani nobaladälik, ven pladom oki visü tor, 
kel kömon plödio letodölo valikanis. Mufs skilik me mäned leigoäsä votiks 
torakomipana, ven jästom ad tacdön ta tataks tora, binons magädabiks. Fino spetät 
sömiton pö denajoik deidöl, kel pasökon dub plod mu laodik lüloganas pekotenüköl. 

MALIK (IX. 
FA ANTOINE DE SAINT-EXUPÉRY 











Cedob, das äfrutidom, pro fug oma, fliti bödas sovadik. Ün göd 
mofita, äleodükom gudiko planeti oka. Äklinükom kälöfiko volkanis 
filidik. Ädalabom volkanis tel filidik. Äbinos pötikün ad hitükön janedi 
gödo. Id ädalabom volkani kvänik. Ab, äs äsagom osi : <neai sevoy !> 
Seko äklinükom leigo i volkani kvänik. Ven binons gudiko klinüköls, 
volkans filons sofiko e nomiko, nen rupäds. Rupäds volkanik binons äs 
cimafils. Klüliko su tal obsik binobs mödo tu smaliks ad klinükön 
volkanis obsik. Sekü atos, kodons kumi säkädas. 


Plin smalik id älöpiotirom ko glumaladäl bosilik sprotis lätikün 
elas <baobab>. Äkredom, das neai ömutom gekömön. Ab vobs valik 
kösömik at äjinons ome mu svidiks ün göd et. E vatölo pro naed lätikün 
flori, e preparölo oki ad jelön oni dis klokäd onik, ätuvom vilöfi ad 
drenön. 

"Adyö !" äsagom flore. 

Ab no ägespikon ome. 

"Adyö !" ädönuom. 


Flor äkögon. Ab atos no äbinos kodü koldät onik. 





Ebinob stupik, " äsagon ome fino. "Begob pardi ole. Töbidolös 
ad läbön." 


Päsüpädom fa nekom riprodas. Äblibom us lölo nenyufik, ko 
klokäd güflekik. No äsuemom svidöfi at takedik. 


"Ab si, löfob oli, " äsagon flor ome. "Esevol nosi kodü pök oba. 
Atos labos veüti nonik. Ab ol ebinol leigo stupik, ka ob. Töbidolös ad 
läbön .." 

Lüvolös klokädi at. No plu vilob oni. 


"Ab vien..." 

"No binob so koldätik äs atos . . . Lut flifik neita obinon gudik pro 
ob. Binob flor." 


"Ab nims..." 

"Zesüdos vero, das sufälob jönulis tel u kilis if vilob sevädön 
pabis. Jinos, das binons so jöniks. Voto kin ovisiton - li obi ? Obinol 
fagik, ol. Tefü nims gretik, dredob nosi. Labob kralis obik. " 

Ed äjonon balugäliko spinis fol oka. Poso äläükon : 

"No zogolös so, binos böladik. Esludol ad mogolön. Mogololöd . . 

Bi no ävilon, das äloegom oni drenön. Àbinon flor so pleidik . . . 

SAP ALDELIK 
keli etuvom Jean - Marie Ries 





Utan, kel vilon lifön gudiko e lunüpo, lifonöd nevifiko; 
Lekof binon kaktud, kel glofon sovadiko su sepül drimamagotas obsik; 


Fomäl, kel jafon drimamagotis, binon äs rosadabimül, kel floron ün 
yelasäsun; 


Dins valik vedons fon freda, if löfoy onis; 
Lob gretikün binon pesuemön; 
Buks binons lüns, me kels vol palogon; 


Primolöd utosi, kelosi kanol dunön u vipol ad dunön. Kurad ninädon 
letäleni, jafanämi e magivi. 


R 

TÄVAVENTÜR IN LAPÄN (II) 
FA KARL MAY 





" Vuoike - vi! vi!" fat Pentävokom. "Partne pahakase 
(= son diaba) at eretükon te skini e futis obes. Hautesn so mon 
kalkap lapmet - oflapob oni, so das deadon !" 


Ämufom tädölo spedi okik love kap ed äsukom retodi dönu. 
Retod ädugon nu löpio ini gur xänik lü /fyä// (= bepenam skandinänik 
pro belaplens nepekulivöl, su kels bels lönik (tine) tovons okis). Nif 
dibik äbinon vemo neletovik obes; äslifobs pö step ti alik dönu donio 
ed änedobs timi lunik ad rivön geili fota. Äbinos frutikos, das firs topa 
at ästanons so nebigiko; klifs mödik äseatons breküliko bevü stams; 
äkanoy kleiliko logön retodi. 


Balan pos votikan leseilölo ästepobs föfio. Nu, ven ätridobs lü 
rovöp, el Pent, kel äbinom föfo, ätakom pö bim lätik. 


" Logol kisi ?" nök Sätte äsäkom kleilo. 

Ob ägolob pos e/ Pent ed ilogob mani äs omi, kel ägolom vifiko 
nedetü obs bevü bims. Ab ven älilom vögi nöka, ägespidom vifo ini 
lafadag fota. 


" Kim äbinom at ?" äsäkob me vög lövik. 


" No elesevob omi, o söl," bäldan ägespikom. " Kis dugos mani 
seimik isio ün tim at ?" 


" Binol - li fümo lebalikan, kel lödom in top at ?" 





"Si. Binom - li ba man, kel golom in aito." (=veg, kel golon ad 
lödicenön). 


" No kredob atosi. No ivilomöv glidön obis. Efugom; veg oma 
klu binom fümiko veg negita." 

"O Söl, kredol - li atosi vero ?" 
SP 
"Klu zesüdos, das sukobs omi." 


Vöds at päspikons me ton lespidik e kudafulik, keli no äkanob 


suemön anu. Kodü atos, äsäkob : 


binom. 


blibom 


taöf. Fümo no äbinos nen riskäd ad jäfi 


foginan 
ävilom 

zesüdik. 
päbläfoi 


"Tikol - li, das binom renafunan ?" 


"No. Niludob bosi votik, vä/yam (= blod oba). Ologob, kim 
Ols sukolsöd vüo beri !" 


"No dalolös golön soalo !" son Mète änunedom. 


"Ol, pul, nolol kisi ?! Gololsöd ! No nedob meni seimik, kel 
- la len ob." 


Vöds at päspikons me ton so büdöl, das älobedobs onis nen 
is in fot ed in zif somik me 
ų kel ikondötom so luniludiko. Fümo älabom kodi patik, bi 
blibön soaliko in dinäd somik, in kel kompenanef äbinom so 
Äletobs golön omi ed äsökobs fovo retodi bera. Töbid obas 
n mu suno. Retod ädugom ya brefüpo lü pladil nebimik, kel 





pätegon me stons. Is nim äseaton ad takädön, ibo, ven äzigolobs topi, 
no ätuvobs, das retod ädugon dönu isao. 


Dogs ibinons jünu len obs, dog alik petanöl me lefad len söl 


okik. Ab nu, ven äzigolobs zi plad, pälivükons. Älespidons bevü stons 


e suno 
äseilon 





älilob, plä vaul vutöl onsik, dibatonodi dibik e glumälik. ` Noid 
timilo ed ämufon täno lü flan visoik. Dog Lapänik äkondöton 


prüdo visü ber; bäton oni se hog ona nes golön ini riskäd, e modü at 
id adelo no äliloy, das dog seimik obas ägeton flapi. Ab mu suno, 
äjutoy balna e suno poso telna. Lukanit levikodöl dogas ävedon täno; 
seko älesevoy sunädo, das ber pedeidon. 

"Nète, binon - li deadik ?" el Anda love slenöp ävokom, kel 
älabom pladi detü ob. 


"Miye lepe vinsam - evikodobs !" ägespikon. "Viesodake 
/e tarfok - berbinondeadik! Kömolsöd lü obs, kratnatyè! (= flenädans). 


Äspidobs lü vokölan; ber äseaton nelifiko su glun. El Mète 
yunik iletom lükömön oni jü vüspad stepas tel, isteigon poso telrüdi ini 
cav maifik ed ijutom telna. 


"Enolon, das reni, keli elufidon, leduton lü äsagom vemo 


takedäliko, " e sekü atos, ekömon lü ob ad padeidön." 





Bevü Lapänans famülalim alik labon nimis lönik bevü jep e kodü 
atos, i mali patik fümik. Ya timü motöf, fat legivom reni cile alik; 
timü bluned, cil geton telidi; utane, kel datüvon tuti balid in on, 
mutom legivön kilidi one. 1 dünanef geton renis as mesedi e 
patalegivotis, sodas dünan, kel matükom jidünani, kobü nims okik ed 
ofiks, vemo nefikulo getom jepi, kel kodos, das vedom man livätik. 
Kodü atos, pöf veratik no dabinon bevü Lapänans, pläamü per jepa 
sekü nüdrän u flod nenifik. In dinäd lätik, nims no kanons setirön se 
glad düfik yebilis, kels fomons nulüdi nifatima pro ons, e deadons sekü 
faem e miserab. 


"Sotn le änak - binon manik," nök äsagom. "Säskinolsöd e 
maikötolsöd oni, dat okanobs nefikulikumo polön oni. Rupmaha ie 
miyit, katyè miye vátepe - kop leduton obes, ogivobs lefutis . . . " 


Äseilom zänodü set; kom oba äjinon neletön leföli saga omik. 
Äbüosenob kodi atosa. Lapänans mödik binons kritans, ab älefölons 
südis mödik bütima pagikis, kelis vemo kredons, do visü foginäb 
jonoms atosi te neviliküno. Ba berafuts pösaludükons hiele Tiermes, 
balane godas vönik seimik omas, kela ködote, ledilo boada raodiko 
pebecöpöle, Lapänans nog mödiks äbumoms saludöpi in fotil stilik. 
Futs i verato päteilons de limeds e pato päkötons. 

(Fövoti kanols reidön ün mul balidkömöl!). 





